Les Amours de Tristan/Le Soupir ambigu
# Les Amours de Tristan/Le Soupir ambigu

### LE SOVPIR AMBIGV, Madrigal.

SOVPIR, ſubtil esprit de flame Qui ſors du beau ſein de Madame, Que fait ſon cœur, aprens-le moy ? Me conſerue-t’il bien la foy ? Ne ſerois tu point l’interprete D’vne autre paßion ſecrete ? Ô Cieux ! qui d’vn ſi rare effort Miſtes tant de vertus en elle, Deſtournez vn ſi mauuais ſort : Qu’elle ne ſoit point infidelle, Et faites plustost que la Belle, Vienne à ſoupirer de ma mort, Que non pas d’vne amour nouuelle.

